Source: https://sk.kaeser.com/servis/znalosti/predpisy/f-plyny-vyhlaska/
Timestamp: 2019-12-08 04:06:17+00:00
Document Index: 3228359

Matched Legal Cases: ['čl. 14', 'čl. 12', 'čl. 13', 'čl. 11', 'čl. 3', 'čl. 10', 'čl. 8']

{{/if}} Nariadenie o F-plynoch – Air Consulting, spol. s r.o.
Vplyvy nariadenia EÚ o F-plynoch na kondenzačné sušiče stlačeného vzduchu
Nové nariadenie o F-plynoch EÚ 517/2014 má ovplyvniť znižovanie emisií fluórovaných skleníkových plynov a tým prispieť k obmedzovaniu globálneho otepľovania. V Európe je to záväzný dokument.
Nariadenie zakazuje uvádzanie niektorých skleníkových plynov a chladiacich zariadení na trh a prostredníctvom systému kvót zabezpečuje výrazné zníženie trhovej ponuky komerčných chladív. Pre spoločnosti a prevádzkovateľov chladiarenských zariadení tiež stanovuje rozšírené predpisy na manipuláciu s fluórovanými skleníkovými plynmi.
Prostredníctvom najčastejšie kladených otázok sa v nasledujúcej časti pokúsime vysvetliť túto právnu a skutočne zložitú oblasť tak, aby bola pre každodenné použitie zrozumiteľnejšia. Detailné informácie nájdete v pozičnom dokumente.
Stiahnite si Pozičný dokument pre F-plyny
Má pre prevádzkovateľov zmysel, vytvoriť si zásobu chladiva R-404A pre servis existujúcich zariadení?
Nie. Fluórované skleníkové plyny sa smú predávať na účely inštalácie, údržby, servisu a opravy len spoločnostiam, ktoré sú certifikované v súlade s nariadením alebo zamestnávajú certifikovaných pracovníkov. Dôležité je upozorniť aj na to, že od 1. 1. 2020 sa nové chladivo R-404A môže používať na účely servisu len pri zariadeniach s plniacim množstvom menším ako 10,2 kg. Preto sa odporúča skontrolovať prestavenie na alternatívne chladivo.
Koho sa týka nové nariadenie o F-plynoch?
Pozičný dokument je relevantný pre čitateľov, ktorí nakupujú, predávajú, prevádzkujú, servisujú, opravujú alebo likvidujú kondenzačné sušiče v rámci EÚ.
Ktorých kondenzačných sušičov sa to týka?
Týka sa to kondenzačných sušičov, ktoré sú do EÚ importované, v EÚ vyrábané, prevádzkované, servisované, opravované a likvidované, ak na svoju prevádzku potrebujú fluórované skleníkové plyny. Dnešné zariadenia typické pre trh využívajú ako chladivo spravidla hydrofluorokarbóny (HFC). Ide pritom o fluórované skleníkové plyny.
Tento pozičný dokument klasifikuje kondenzačné sušiče určené na sušenie stlačeného vzduchu a inertných plynov v súlade s týmto nariadením ako stabilné chladiace zariadenia. Hodnotí kondenzačné sušiče ako chladiace zariadenia, ktoré sú koncipované pre remeselné a priemyselné použitie. Predpisy pre uvádzanie domácich chladničiek, mrazničiek alebo zariadení pre komerčné využitie na trh sa na kondenzačné sušiče nevzťahujú.
Aké sú zmeny v porovnaní so starým nariadením o F-plynoch?
Doterajšie nariadenie EÚ o F-plynoch č. 842/2006 sa zrušilo nadobudnutím účinnosti nového nariadenia EÚ č. 517/2014 ku dňu 1. 1. 2015. Doterajšie požiadavky sa v princípe zachovali a viac rozšírili. V nasledujúcich oblastiach bol nanovo definovaný osobitne relevantný obsah pre kondenzačné sušiče:
Nedostatok trhovej ponuky bežných súčasných chladív (čl. 14 a nasl.)
Publikačné povinnosti pre kondenzačné sušiče a ich chladivá (čl. 12)
Zákaz chladiva R-404A na účely údržby sušičov s plniacim množstvom od 10,2 kg (čl. 13)
Zákaz uvedenia kondenzačných sušičov R-404A na trh (čl. 11)
Nové hraničné hodnoty a dokumentačné povinnosti pre kontroly úniku (čl. 3-4, 6)
Certifikácia servisného personálu (čl. 10)
Recyklácia chladív na konci životnosti (čl. 8).
Nebudú už súčasne používané chladivá v budúcnosti v ponuke?
Aktuálne sú na trhu dostupné všetky doposiaľ používané chladivá pre kondenzačné sušiče. Dostupnosť niektorých chladív sa bude zhoršovať. Niektoré chladivá, ako napr. R-404A, budú v blízkej budúcnosti kompletne stiahnuté z trhu. Individuálne zotrvanie a rozsah dostupnosti dnešných chladív závisí predovšetkým od ich prispievaniu k skleníkovému efektu. Ten sa počíta z produktu potenciálu globálneho otepľovania špecifického pre látku, skrátene tiež „GWP“ (pre „global warming potential“), chladiva a každej jeho sledovanej hmotnosti v metrických tonách. Tento produkt nazývame ekvivalent CO2.
O nariadení o F-plynoch so spoločnosťou KAESER